দালাল রাজ আটকাতে বড় সিদ্ধান্ত নিল নবান্ন

কলকাতা: দালাল রাজ (Dalal Raj) আটকাতে বড় সিদ্ধান্ত নিল নবান্ন (Nabanna)। এবার থেকে জমি – বাড়ি দলিলের সার্টিফাইড কপি (Certified copy of document) শুধু অনলাইনেই (Online) দেওয়া হবে, আর হাতে হাতে নয়। অনেক ক্ষেত্রেই এই সার্টিফাইড কপির প্রয়োজন হয়। সেক্ষেত্রে সার্টিফাইড কপি পেতে দুই থেকে পাঁচ হাজার টাকা পর্যন্ত দালালরা নিয়ে নিতেন বলেই অভিযোগ।

তাই রাজ্যের চালু করা অনলাইন ব্যবস্থাপনার মাধ্যমেই এই সার্টিফাইড কপি পাবেন জমি – বাড়ির মালিকরা। এখন থেকে ১৯৮৫ সাল পর্যন্ত সব দলিলের সার্টিফাইড কপি পাওয়া যাবে অনলাইনেই।

আরও পড়ুন: হাসপাতাল থেকে বাড়ি ফিরলেন যাদবপুরের আহত পড়ুয়া ইন্দ্রানুজ

উল্লেখ্য, রেজিস্ট্রি অফিসে চক্রের শিকড় অনেক দূর বিস্তার করেছে বলেই অভিযোগ উঠেছে। এমনকি ‘সরষের মধ্যেই ভূত’ এই প্রবাদ বাক্যেই সত্যি হয়ে উঠেছে। কারণ সরকারি কর্মী ও আধিকারিকদের একাংশ এই চক্রের সঙ্গে জড়িত বলেই দাবি অনেকের।

এমনকি রাজ্য জুড়ে বিভিন্ন মহল থেকেও অভিযোগ উঠেছে। সাধারণ মানুষকে বার বার হেনস্তার শিকার হতে হচ্ছে বলেও অভিযোগ। এই পরিস্থিতিতে এবার কড়া হাতে পদক্ষেপ নিল নবান্ন।

দেখুন অন্য খবর: